Rīgas Riteņbraukšanas skola

Grīvas iela 28, Rīga, LV-1055, tālrunis 67181801, e‑pasts: rrsk@riga.lv

NOLIKUMS

Rīgā

|  |  |  |
| --- | --- | --- |
| 13.03.2025. |  | Nr. SPSRI-25-2-nos |

|  |
| --- |
| **Rīgas Riteņbraukšanas skolas sacensības riteņbraukšanā individuālajā braucienā** |

1. **Vispārīgie jautājumi**
2. Rīgas Riteņbraukšanas skolas sacensības riteņbraukšanā individuālajā braucienā (turpmāk – Sacensības) tiek organizētas ar mērķi attīstīt un popularizēt riteņbraukšanas sporta veidu un piesaistīt jaunatni aktīvām sporta nodarbībām.
3. Sacensību uzdevums noteikt labākos riteņbraucējus savās vecuma grupās.
4. Sacensības organizē Rīgas Riteņbraukšanas skola (turpmāk - RRS). Atbildīgais par Sacensībām Artūrs Kozulis +371 27116720, akozulis@edu.riga.lv.
5. Sacensības tiesā Latvijas Riteņbraukšanas federācijas licencēti tiesneši.
6. Sacensības notiek saskaņā ar UCI (SRS – Starptautiskās Riteņbraukšanas savienības) noteikumiem.
7. Sacensību nolikums (turpmāk – Nolikums), starta laiki un rezultāti tiek publicēti RRS tīmekļvietnē [www.veloskola.lv](http://www.veloskola.lv).
8. **Sacensību norises vieta un laiks**
9. Sacensības notiek 2025. gada 30.aprīlī, Biķernieku kompleksajā sporta bāzē, Rīgā, Sergeja Eizenšteina ielā 4:
	1. plkst. 15:00-15:45 laika uzskaites čipu (dalībnieka numuru) izsniegšana;
	2. plkst. 15:45 Komandu pārstāvju sanāksme;
	3. plkst. 16:00 Sacensību sākums.
10. **Sacensību dalībnieki, pieteikšana Sacensībām un nosacījumi**
11. Sacensībās piedalās Nacionālās federācijas licencēti sportisti (turpmāk – Dalībnieki) šādās vecuma grupās:

|  |  |  |  |  |
| --- | --- | --- | --- | --- |
| U10٭ | 2015. – 2017. g. dzim. | Zēni, meitenes | MTB | 1 aplis – 5,5 km |
| U10 ⃰ | 2015. – 2016. g. dzim. | Zēni, meitenes | Šoseja | 1 aplis – 5,5 km |
| U12 | 2013. – 2014. g. dzim. | Zēni, meitenes | Šoseja | 1 aplis – 5,5 km |
| U14 | 2011. – 2012. g. dzim. | Zēni, meitenes | Šoseja | 2 apļi – 11 km |
| U16 | 2009. – 2010. g. dzim. | Jaunieši, jaunietes | Šoseja | 2 apļi – 11 km |
| U18 | 2007. – 2008 g. dzim. | Juniori, jaunietes | Šoseja | 2 apļi – 11 km |
| U23 | 2003. – 2006. g. dzim. | Vīrieši, sievietes | Šoseja | 2 apļi – 11 km  |

⃰Sportisti, kuri dzimuši 2016. un 2017. gadā drīkst startēt bez licences līdz 2025. gada 28. aprīlim, iesūtot derīgu apdrošināšanas polisi vai tās kopiju uz e-pastu akozulis@edu.riga.lv

1. Iepriekšēja pieteikšanās, reģistrējoties  [bulta.lv/rrs līdz 2025](http://www.bulta.lv/rrs%20l%C4%ABdz%202025). gada 28. aprīlim plkst. 23.59. Pēc norādītā termiņa pieteikumi netiks pieņemti.
2. Dalībnieki trasē dodas pēc starta saraksta.
3. Sacensību tiešsaistes rezultāti būs pieejami vietnē [www.fotofiniss.lv](http://www.fotofiniss.lv).
4. Sacensībās jāievēro šosejas velosipēda pārnesuma ierobežojumi:
	1. U10, U12 un U14 grupas zēniem/meitenēm – 6 m 40 cm;
	2. U16 grupas jauniešiem/jaunietēm – 7 m 70 cm;
	3. U18 grupas junioriem/juniorēm un U23 grupas vīriešiem/sievietēm – bez ierobežojumiem.
5. Par Dalībnieka veselības stāvokli un sportisko sagatavotību atbildīgi vecāki vai personas, kas realizē Dalībnieka aizgādību, organizācija vai izglītības iestāde, kuru pārstāv Dalībnieks vai Dalībnieks, kurš sasniedzis 18 gadu vecumu (turpmāk – Pārstāvji).
6. Veicot distanci laika uzskaites čips un dalībnieka numurs jānodod Sacensību organizatoram, nozaudēšanas vai neatgriešanas gadījumā, Pārstāvim tiek piemērots sods
5 EUR.
7. Dalībniekam atrodoties trasē obligāti jālieto aizsprādzēta aizsargķivere un jāievēro ceļu satiksmes drošības noteikumi.
8. Patvaļīgi saīsinot distanci vai atrodoties trasē bez aizsargķiveres Dalībnieks tiks diskvalificēts.
9. Dalībnieki Sacensībās ar savu darbību nedrīkst ietekmēt citus Sacensību Dalībniekus un to rezultātus.
10. Sacensībās var tikt veikta dopinga kontrole.
11. Sacensību organizatoriem ir tiesības Nolikumā veikt izmaiņas (piem. laika apstākļi, asfalta kvalitāte trases apļos utml.), par kurām tiks paziņots atsevišķi RRS mājas lapā: [www.veloskola.lv](http://www.veloskola.lv).
12. Piedaloties Sacensībās, iesaistītās personas dod savu piekrišanu veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas un/vai video attēli var tikt publicēti RRS tīmekļvietnē (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.
13. Sacensību organizatori nav atbildīgi par Dalībnieku iespējamām traumām vai veselības traucējumiem Sacensību laikā.
14. **Dalības maksa**
15. Dalības maksa visām vecuma grupām – 10.00 EUR.
16. Dalības maksa jāapmaksā ar pārskaitījumu. Rēķina izrakstīšanai līdz 2025. gada 27. aprīlim uz e-pastu rrsk@riga.lv jāiesūta maksātāja rekvizīti:
	1. fiziskai personai - vārds, uzvārds, personas kods, deklarētā dzīvesvietas adrese un rēķina saņēmēja bankas konta numurs, e-pasts uz kuru nosūtīt rēķinu;
	2. juridiskai personai – nosaukums, reģistrācijas numurs, juridiskā adrese un rēķina saņēmēja bankas konta numurs, e – pasts uz kuru nosūtīt numuru.
17. RRS audzēkņi Sacensībās piedalās bez maksas
18. Dalības maksa netiek atgriezta.

**V. Sacensību uzvarētāju apbalvošana**

1. Sacensību godalgoto vietu ieguvējus katrā vecuma grupā apbalvo ar medaļām un balvām.

|  |  |
| --- | --- |
| Rīgas Riteņbraukšanas skolas direktore (izglītības jomā)  | I.Salmiņa |

|  |
| --- |
| Kozulis 67181801   |